Лавиринт

Лавиринт (грчки: Λαβύρινθος) — градба во старогрчката митологија со збунувачка структура, која ја изградил Дедал за кралот Минос во Кносос, на островот Крит, а во него кралот го чувал чудовиштето Минотаур. Притоа, Дедал толку добро го изградил лавиринтот што едвај успеал да излезе од него. Постарите грчки монети го прикажуваат лавиринтот во разгранети форми,Kern, Through the Labyrinth, 2000, item 43, p. 53. а „класичниот“ облик без разгранување или ќорсокаци се појавил веќе во 430 п.н.е.,Kern, Through the Labyrinth, 2000, item 50, p. 54. иако логиката и литературните описи укажуваат на тоа дека Минотаурот бил затворен во градба со повеќе насоки и „слепи“ излези.Penelope Reed Doob, The Idea of the Labyrinth, pp. 40–41.

 Потекло на поимот 
Изразот „лавиринт“ има предгрчко потекло, поврзано со палатата во Кносос која ја открил Артур Еванс на почетокот од XX век. Така, во натписот во Линеарот Б се среќава зборот „да-пу-ри-то“.The Oxford classical dictionary. Oxford University Press p.116. Oxford calassical dictionaryStephanie Lynn Buden. The Ancient Greeks. An introduction. Oxford University Press.p. 227  Во 1892 година, Максимилијан Маер предложил дека грчкиот збор лавиринтос можеби потекнува од лаврис, лидиски збор за „секира со двојно сечило“., Plutarch, Greek Questions, 45 2.302a. Според Еванс, оригиналниот лавиринт се наоѓал во палатата во Кносос во чии урнатини се среќава мотивот на двојна секира. Оттука, тој сметал дека изразот „лавиринт“ може да значи „дом на двојната секира“. Меѓутоа, овој симбол не е поврзан само со палатата во Кносос, туку се среќава и на други места во Крит. Ова толкување било критикувано од Рауз кој укажал дека истиот симбол се среќава и во палатата Фаистос, стр. 273. Но, Мартин Нилсон ја истакнал забелешката дека на Крит „двојната секира“ не е оружје, туку секогаш се јавува како придружник на божиците и на жените, а никогаш на машките богови.Nilsson Vol I, p. 277.

Лавиринтот како тема во уметноста
 „Абенхакан Бохари, умрен во својот лавиринт“ - расказ на аргентинскиот писател Хорхе Луис Борхес.Хорхе Луис Борхес, Алеф. Скопје: Бегемот, 2015, стр. 113-123.
 „Двајцата кралеви и двата лавиринта“ - расказ на аргентинскиот писател Хорхе Луис Борхес.Хорхе Луис Борхес, Алеф. Скопје: Бегемот, 2015, стр. 124-125.
 „Лавиринт над морето“ - книга на полскиот поет и писател Збигњев Херберт.„Napomena priređivača“, во: Zbignjev Herbert, Izabrane pesme. Beograd: Treći trg – Čigoja štampa, стр. 283.
 „Лавиринт“ - песна на полската поетеса Вислава Шимборска.Vislava Šimborska, Izabrane pesme. Beograd: Treći trg, 2014, стр. 361-363.
 „Песни од лавиринтот“ (Songs From the Labyrinth) - музички албум на Стинг и Един Карамазов од 2006 година.55 Охридско лето/ Ohrid Summer Festival – 12 July -20 August 2015.
 „Лавиринт“ (Labyrinth) - британско-американски филм од 1986 година.IMDB, Labyrinth (1986) (пристапено на 26.1.2019)

 Наводи 

Категорија:Старогрчка митологија